— (Смяецца.) Вы ведаеце, насамрэч, я таксама хацела нагадаць гэтую фразу. Я не магу сказаць, што фемінізм — гэта добра ці дрэнна. Я не прыхільнік фемінізму, бо я, мабыць, выхадзец з той, савецкай, сістэмы. Мне падабаецца, калі мужчына мне падае паліто. Не таму, што я не магу гэтага зрабіць сама, а таму, што мне сапраўды так зручней. Праўда! Мне самой апранаць паліто — нязручна. Можа, зноў-такі, гэта аналогія з тым кубкам, які я прынесла на сустрэчу на пасланні прэзідэнта. Разумееце, мне так зручна! Калі мне не зручна, каб мне адчынялі дзверы аўтамабіля, я адчыню іх сама. Мне думаецца, што фемінізм — гэта якраз-такі рабіць тое, што табе самой падабаецца. Я, хутчэй, не за гендарную роўнасць, а за роўнасць магчымасцяў і правоў.